প্রধান অতিথির ভাষনে চট্টগ্রাম সিটি কর্পোরেশনের মেয়র আলহাজ্ব আ জ ম নাছির উদ্দীন এয়ার আলী হাট সরকারি প্রাথমিক বিদ্যালয়ের বাউন্ডারী দেয়াল নির্মাণ করে দেয়ার ঘোষনা করে বলেন, আজকের শিশু-কিশোরদের উপর আগামী দিনের উন্নত সমৃদ্ধ বাংলাদেশ নির্ভর করে। তিনি বলেন, শিক্ষার্থীদের মননে আলো ধারন করার সুযোগ সৃষ্টি করে তাদের দ্বারা দেশে আলো ছড়ানোর উপযোগী করে তুলতে শিক্ষক ও অভিভাবকদের দায়িত্ব রয়েছে। মেয়র বলেন, পাঠদানের পাশাপাশি শিক্ষার্থীদের মৌলিক, নীতি-নৈতিকতা, চরিত্র গঠন, আচার-আচরন, কর্তব্যবোধ ইত্যাদি বিষয়গুলো শিক্ষা দিতে হবে। তিনি বলেন, ‘ঘুমিয়ে আছে শিশুর পিতা সব শিশুদের অন্তরে’ আজ যারা শিশু তারা কাদাতুল্য। তাদেরকে মনের মাধুরী দিয়ে উপযুক্ত নাগরিক হিসেবে গড়ে তুলতে হবে। মেয়র স্বভাব-চরিত্র গঠন, পাঠদানের পাশাপাশি মাদক, সন্ত্রাস ও জঙ্গীবাদ ইত্যাদির কুফল সম্পর্কে শিক্ষার্থীদের ধারনা দেয়ার আহবান জানান। তিনি সুন্দর, পরিচ্ছন্ন, পরিবেশ বান্ধব, স্বাস্থ্যকর নগরীর স্বার্থে সকলের সহযোাগিতা প্রত্যাশা করেন।